
Espoonlahden seurakunta
Pöytäkirja 4/2026

Vaalilautakunta 

Aika 	30.10.2026 klo 15.30
Paikka	Espoonlahden kirkon 2. kerroksen neuvottelutila (os. Kipparinkatu 8, Espoo)
Läsnä	Eero Kling		puheenjohtaja
	Antti Päärni		jäsen
Leena Raineranta	jäsen
Leena Santaharju	jäsen
Kaisa Tuokko	jäsen
Auri Mänttäri	varajäsen
Pentti Aalto		varajäsen
Irma Päärni		varajäsen
	Jukka Lehti		kirkkoherra
	Inari Varimo		vaalilautakunnan sihteeri


Asiat
1 §	Kokouksen avaus
	Puheenjohtaja avasi kokouksen klo 15.29.


2 § 	Kokouksen laillisuus ja päätösvaltaisuus 
Vaalilautakunta on päätösvaltainen, kun enemmän kuin puolet jäsenistä on läsnä. (KL 10:15).	 

	Esitys: 	
	Todetaan kokous lailliseksi ja päätösvaltaiseksi.

	Päätös:
	Kokous todettiin lailliseksi ja päätösvaltaiseksi.


3 § 	Pöytäkirjantarkastajien valinta
	Esitys: 
Valitaan kaksi pöytäkirjantarkastajaa. 
Päätös:
Valittiin pöytäkirjantarkastajiksi Kaisa Tuokko ja Leena Raineranta.


4 §	Äänioikeutettujen luettelon itseoikaisu 
KL 9:19
Vaalilautakunnalla on oikeus lisätä henkilö seurakuntavaaleja varten laadittuun äänioikeutettujen luetteloon tai merkitä henkilö äänioikeutta vailla olevaksi, jos hänet on oikeudettomasti jätetty pois äänioikeutettujen luettelosta, merkitty siihen virheellisesti äänioikeutta vailla olevaksi tai äänioikeutetuksi taikka henkilö on liittynyt kirkon jäseneksi tai eronnut kirkon jäsenyydestä 11 §:ssä tarkoitettujen määräpäivien jälkeen. Jos vaalilautakunta katsoo, että henkilöä koskeva merkintä on vaaliluettelossa muutoin virheellinen, vaalilautakunta voi korjata virheen. Muutokset on tehtävä seurakuntavaaleissa viimeistään 16 päivänä ennen vaalipäivää ennen kello 16.
Jos henkilö merkitään äänioikeutettujen luetteloon äänioikeutta vailla olevaksi, tästä on tehtävä kirjallinen päätös ja annettava päätös tiedoksi asianomaiselle henkilölle siten kuin 10 luvun 24 §:n 1 momentissa säädetään. Kirjallista päätöstä ei kuitenkaan tehdä, jos henkilö on kuollut tai julistettu kuolleeksi äänioikeutettujen luettelon laatimisen jälkeen.
Jos henkilö lisätään äänioikeutettujen luetteloon, hänelle on viipymättä lähetettävä tästä tieto. Kirkon jäseneksi liittyneellä henkilöllä on äänioikeus seurakuntavaaleissa siinä seurakunnassa, jonka jäseneksi hän on liittynyt.
Jos henkilöä koskeva muu virheellinen merkintä äänioikeutettujen luettelossa korjataan, tästä on viipymättä ilmoitettava asianomaiselle henkilölle, jollei se ole ilmeisen tarpeetonta.
		Kello 16.00 jälkeen itseoikaisuja ei enää voida tehdä.

	Esitys: 
· lisätään äänioikeutettujen luetteloon henkilöt, jotka ovat oikeudettomasti jääneet siitä pois tai merkitty äänioikeutta vailla oleviksi; 
· lisätään äänioikeutettujen luetteloon henkilöt, jotka ovat liittyneet kirkon jäseniksi asianomaisessa seurakunnassa edellisen tarkastuksen 1.10.2026 jälkeen; 
· merkitään äänioikeutettujen luetteloon henkilöt, jotka ovat oikeudettomasti merkitty luetteloon äänioikeutetuksi, äänioikeutta vailla olevaksi;
· merkitään äänioikeutettujen luetteloon henkilöt, jotka ovat eronneet kirkon jäsenyydestä edellisen tarkastuksen 1.10.2026 jälkeen, äänioikeutta vailla oleviksi; 
· merkitään kuolleet tai kuolleeksi julistetut äänioikeutta vailla oleviksi;
· korjataan äänioikeutettujen luettelossa mahdollisesti olevat kirjoitusvirheet tai muut merkintävirheet.

Päätös:
Päätettiin esityksen mukaan.




5 § 	Äänioikeutettujen luettelon lainvoimaisuus (klo 16)
KL 9:20
Seurakuntavaaleissa äänioikeutettujen luettelo on lainvoimainen 16 päivänä ennen vaalipäivää kello 16 lukien.
Lainvoimaista äänioikeutettujen luetteloa on vaaleissa noudatettava muuttamattomana. Äänioikeutettujen luetteloa pidetään lainvoimaisena sen estämättä, että hallinto-oikeus ei ole ennen äänioikeutettujen luettelon tulemista lainvoimaiseksi antanut päätöstä sille tehtyyn valitukseen. Henkilön, jolla vaalilautakunnalle esitetyn hallinto-oikeuden päätöksen mukaan on äänioikeus, on kuitenkin annettava äänestää.
KJ 9:7,2
Äänioikeutettujen luettelo tulee lainvoimaiseksi siten kuin kirkkolain 9 luvun 20 §:ssä säädetään. Vaalilautakunnan on tehtävä merkintä lainvoimaisuudesta äänioikeutettujen luetteloon. 
	
Esitys: 
Todetaan, että äänioikeutettujen luettelo on tullut lainvoimaiseksi klo 16.00 ja tehdään asiasta merkintä luetteloon. 

Päätös:
Todettiin asia ja tehtiin merkintä luetteloon.

	
6 § 	Muut asiat 
Mahdolliset kotiäänestykseen liittyvät päätökset. Pyyntöjä kotiäänestämiseen liittyen on 29.10.2026 klo 8.00 mennessä tullut vain yksi epäselvä. 
Pyyntöjä kotiäänestämiseen liittyen on 30.10.2026 klo 16 mennessä tullut kaksi kappaletta. Vaalilautakunnan puheenjohtaja määrää, kenen äänestäjän luokse kukin vaalitoimitsija menee (KJ 9:30)

Vaalilautakunnan puheenjohtaja valtuutti KJ 9:30 mukaan vaalilautakunnan sihteerin järjestämään kotiäänestyksen asianmukaisella tavalla.

Kirkkoherra ohjeisti ennakkoäänestykseen liittyvät asiat.

7 §	Seuraava kokous
· 13.11.2026 kello 16.00, jossa todetaan ennakkoon äänestäneet ja sovitaan varsinaisen vaalipäivän vaalivirkailijat.

8 §	Kokouksen päättäminen 
	Puheenjohtaja antoi tarvittavan muutoksenhakuohjauksen (kts. 4 §). 
	Puheenjohtaja päätti kokouksen klo 16.17.


Espoossa 30.10.2026 

						
Eero Kling				Inari Varimo
Puheenjohtaja			Sihteeri 

Tarkastanut 30.10.2026

							
Kaisa Tuokko			Leena Raineranta		
Pöytäkirjantarkastaja			Pöytäkirjantarkastaja 
Espoonlahden seurakunta 				Pöytäkirja 4
VALITUSOSOITUS
Espoonlahden seurakunnan vaalilautakunta	Kokouspäivämäärä 30.10.2026                 Pykälä 14§
		 
MUUTOKSENHAKUKIELLOT
	Kieltojen 
perusteet
	Seuraavista päätöksistä ei kirkkolain 12 luvun 4 §:n mukaan saa tehdä kirkollisvalitusta, koska päätös koskee vain valmistelua tai täytäntöönpanoa. 
Pykälät 1, 2, 3, 5, 6, 7, 8



VALITUSOSOITUS
	Valitusviranomainen ja 
valitusaika
	Seuraaviin päätöksiin voidaan hakea muutosta kirjallisella valituksella. 
Pykälä 4
Valitusviranomainen, jolle valitus osoitetaan:
 Helsingin hallinto-oikeus
Valitusasiakirjat jätetään Espoonlahden seurakuntaan
Käyntiosoite: Kipparinkatu 8, 02320 Espoo
Postiosoite: Kipparinkatu 8, 02320 Espoo
Sähköposti: espoonlahdenseurakunta@evl.fi

	
	Valitus vaalilautakunnan päätökseen, joka koskee äänioikeutettujen luetteloon tehtyä itseoikaisua tai jolla se on ratkaissut äänioikeutettujen luetteloon kohdistuneen oikaisuvaatimuksen, on tehtävä seitsemän päivän kuluessa päätöksen tiedoksisaannista. Asianosaiselle lähetetään päätöstä koskeva pöytäkirjanote oikaisuvaatimusohjeineen tai valitusosoituksineen, välipäätös, kutsu tai muu sellainen ilmoitus erikseen tiedoksi kirjeellä, jollei sitä ole annettu hänelle kirjallisesti kokouksessa. Tiedoksiannon katsotaan tapahtuneen seitsemäntenä päivänä kirjeen lähettämisestä, jollei tiedoksiannon näytetä tapahtuneen myöhemmin. KL 10:24, 12:10,3

	Valituskirjelmä
	Valituksessa on ilmoitettava:
· valittajan nimi ja yhteystiedot
· postiosoite ja mahdollinen muu osoite, johon oikeudenkäyntiin liittyvät asiakirjat voidaan lähettää
· sähköpostiosoite, jos valitusviranomaisen päätös voidaan antaa tiedoksi sähköisenä viestinä
· päätös, johon haetaan muutosta
· miltä kohdin päätökseen haetaan muutosta ja mitä muutoksia siihen vaaditaan tehtäväksi
· vaatimuksen perustelut
· mihin valitusoikeus perustuu, jos valituksen kohteena oleva päätös ei kohdistu valittajaan
Jos valittajan puhevaltaa käyttää hänen laillinen edustajansa tai asiamiehensä, myös tämän yhteystiedot on ilmoitettava. Yhteystietojen muutoksesta on valituksen vireillä ollessa ilmoitettava viipymättä valitusviranomaiselle.
Valitukseen on liitettävä:
· valituksen kohteena oleva päätös valitusosoituksineen
· selvitys siitä, milloin valittaja on saanut päätöksen tiedoksi, tai muu selvitys valitusajan alkamisen ajankohdasta
· asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle.
Asiamiehen on esitettävä valtakirja. Jollei valitusviranomainen toisin määrää, valtakirjaa ei kuitenkaan tarvitse esittää oikeudenkäynnistä hallintoasioissa annetun lain (808/2019) 5 luvun 32 §:ssä tarkoitetuissa tilanteissa.

	Valitusasia-kirjojen toimittaminen
	Valitusasiakirjat on toimitettava valitusajassa päätöksessä mainittuun kirkkoherranvirastoon. Omalla vastuulla valitusasiakirjat voi lähettää postitse, lähetin välityksellä tai sähköisesti. Postiin valitusasiakirjat on jätettävä niin ajoissa, että ne ehtivät perille valitusajan viimeisenä päivänä ennen viraston aukioloajan päättymistä ennen klo 16. Sähköinen viesti katsotaan saapuneeksi viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että sitä voidaan käsitellä.

	Lisätietoja
	

	Oikeuden-käyntimaksu
	Oikeudenkäyntimaksuista säädetään tuomioistuinmaksulaissa (1455/2015). Lain 5 §:n 13 kohdan mukaan maksua ei peritä kirkollisia vaaleja koskevissa asioissa.

	
	Yksityiskohtainen valitusosoitus liitetään pöytäkirjanotteeseen. 






